FOTBALL: Både Leite og Buduson kommer til FKH fra Skeid.

LES OGSÅ: Ny FKH-spiller på plass i Haugesund

Leite har skrevet en kontrakt med FKH som varer fram til sommeren 2020. Det skriver FKH.no.

FKH-trener Eirik Horneland er svært fornøyd.

- Vi har signert en spennende spiller med et stort register som kommer fra et veldig godt utviklingsmiljø i Skeid. Bruno er en type som kan prege kamper med gode individuelle ferdigheter, spilleforståelse og stor arbeidskapasitet. Han er dessuten en sentral midtbanespiller som både jobber hardt og som produserer mål og målsjanser, sier FKH-treneren til FKH.no.

Bruno Leite er fornøyd med steget fra 2. divisjon til eliteserien.

- For meg som kommer fra spill i lavere divisjoner virker dette som en fin klubb for videre utvikling. Å flytte til en ny by og stå på egne ben gir meg dessuten anledning til å utvikle meg som menneske, sier Leite.

LES OGSÅ: Nordlie om FKH-aktuell spiller: – Kommer til å spille fast

- Har spisskompetanse

SIGNERT: Johnny Buduson sammen med sin agent Imad El Hammichi. Foto: Imad El Hammichis Twitter-konto

Mandag ble det også klart at 25-årige Johnny Buduson FKH-spiller. Han har skrevet under en kontrakt som strekker seg fram til sommeren 2019. Det melder fkh.no.

Horneland er også tilfreds med å ha sikret seg Buduson.

- I FK Haugesund er vi opptatt av spisskompetanse i de ulike posisjonene og Jonnys ekstreme fart og gode avslutningsferdigheter passer slik sett godt inn hos oss. Jeg er opptatt av å ha bakromsspisser og Jonny hører definitivt hjemme i den kategorien, sier Horneland til fkh.no.